LIETUVOS RESPUBLIKOS FINANSŲ MINISTRAS

ĮSAKYMAS

DĖL. FINANSŲ MINISTRO 2003 M. LAPKRIČIO 13 D. ĮSAKYMO NR. 1K-273 „DĖL REZERVINIO (STABILIZAVIMO) FONDO VALDYMO“ PAKEITIMO

2019 m. sausio 14 d. Nr. 1K-11

Vilnius

P a k e i č i u Rezervinio (stabilizavimo) fondo lėšų valdymo tvarkos aprašą, patvirtintą Lietuvos Respublikos finansų ministro 2003 m. lapkričio 13 d. įsakymu Nr. 1K-273 „Dėl Rezervinio (stabilizavimo) fondo valdymo“:

1.	Pakeičiu 4.1 papunkčio pirmąją pastraipą ir ją išdėstau taip:

„4.1. Finansų ministerijos Valstybės turto valdymo departamentas:“.

2.	Pakeičiu 4.2 papunkčio pirmąją pastraipą ir ją išdėstau taip:

„4.2. Finansų ministerijos Finansų politikos departamentas (toliau – Finansų politikos departamentas):“.

3.	Pakeičiu 4.2.2 papunktį ir jį išdėstau taip:

„4.2.2. dėl 50 procentų valstybės biudžeto įplaukų iš valstybinės žemės sklypų pardavimo;“.

4.	Pakeičiu 5.1 papunktį ir jį išdėstau taip:

„5.1. Valstybės iždo departamentas kartu su Finansų politikos departamentu – valstybės biudžeto išlaidoms finansuoti Lietuvos Respublikos fiskalinės sutarties įgyvendinimo konstituciniame įstatyme reglamentuota tvarka nustačius ir paskelbus išskirtines aplinkybes;“.

5.	Pakeičiu 5.3 papunktį ir jį išdėstau taip:

„5.3. Valstybės iždo departamentas ir (arba) Finansų ministerijos Europos Sąjungos ir tarptautinių reikalų departamentas (toliau – Europos Sąjungos ir tarptautinių reikalų departamentas) – valstybės turtiniams įsipareigojimams, susijusiems su Europos Sąjungos politikos įgyvendinimu ir (arba) su tuo susijusiomis sutartimis ar susitarimais, vykdyti (grąžintinai).“

6.	Pakeičiu 13 punkto pirmąją pastraipą ir ją išdėstau taip:

„13. Informaciją dėl į Fondą pervestinų lėšų Finansų ministerijos Veiklos valdymo departamentui (toliau – Veiklos valdymo departamentas) pateikia:“.

7.	Papildau 131 punktu:

„131. Veiklos valdymo departamentas, atlikęs finansų kontrolės procedūras, nustatytas Lietuvos Respublikos finansų ministerijos finansų kontrolės taisyklėse, pagal gautą Aprašo 13 punkte nurodytą informaciją centralizuotos apskaitos įstaigai, tvarkančiai Finansų ministerijos buhalterinę apskaitą, teikia dokumentus dėl į Fondą pervestinų lėšų.“

8.	Pakeičiu 14 punktą ir jį išdėstau taip:

„14. Centralizuotos apskaitos įstaiga pagal gautus Aprašo 131 punkte nurodytus dokumentus parengia ir Valstybės iždo departamentui pateikia mokėjimo paraiškas dėl lėšų pervedimo į Fondą, kuriose nurodytos lėšos išmokamos Valstybės biudžeto lėšų išdavimo iš valstybės iždo sąskaitos taisyklių, patvirtintų Lietuvos Respublikos finansų ministro 2000 m. liepos 21 d. įsakymu Nr. 195 „Dėl Valstybės biudžeto lėšų išdavimo iš valstybės iždo sąskaitos taisyklių patvirtinimo“, nustatyta tvarka.“

9.	Pakeičiu 15.2 papunktį ir jį išdėstau taip:

„15.2. Valstybės iždo departamentas ir (arba) Europos Sąjungos ir tarptautinių reikalų departamentas – dėl lėšų skyrimo valstybės turtiniams įsipareigojimams, susijusiems su Europos Sąjungos politikos įgyvendinimu ir (arba) su tuo susijusiomis sutartimis ar susitarimais, vykdyti (grąžintinai).“

Finansų ministras	Vilius Šapoka